als_Latn dik_Latn sag_Latn
Edvin Rama ka kaluar në gjendje të rëndë psikologjike që pas akuzave publike të Kryeministrit që mbeten të papërgënjeshtruara. Të gjithë e kanë parë sot Edi Ramën tek varrezat me mamin ku ai herë pas here mbështetej tek ajo me pamje të përhumbur. Të gjithë bashkëpuntorët e tij e kanë komentuar nën zë daljen e Edit me mamin si dëshmi të paqëndrueshmërisë së tij mendore që kërkon shpëtim tek nëna e vet. Në fakt të gjithë kemi momente dobësie për të cilat jemi lutur që të kemi afër sidomos nënën. Por kjo zakonisht na ndodh në një moshë më të vogël dhe me sa duket Kryetari i Partisë Socialiste është rikthyer në ato vite. Pati edhe nga ata që u betuan dje se e panë EDvinin që të përlotet, por kjo nuk kuptohej mirë nëse ishte nga mallëngjimi apo përkeqësimi i vazhdueshëm i gjendjes së tij shëndetësore. Lotët e Ramës për një moment u muarën si një lloj pendimi të thellë që ai po kalonte për atë që i kishte bërë nënëns së vet. Edhe pse ai e ka nxjerrë jashtë nga shtëpia me rrobdëshambër ajo nuk e mohon si djalin e vet dhe i gjendet pranë. Veçse shumë shpejt u davarit mjegulla rreth pendimit të Ramës pasi ai nuk rrëfeu asnjë shenjë reflektimi për dhunën që ka ushtruar ndaj saj. Ai nuk pati kurajon në këtë ditë që të pendohet, të rrëfehet për të gjitha ato bëma që dolën sheshit nga Kryeministri brenda sallës së Kuvendit. Duke bërë sikur nderon veteranët dhe moshën e tretë, ai fsheh fajet e vetes dhe ashikëve apo deshëve që me siguri si ai u kanë shkaktuar nënave të tyre dhimbje e dhunë të njëjtë. Edi Rama e humbi edhe këtë fund nëntori mundësinë e radhës për të kërkuar ndjesë…
als_Latn